Document ID: 31989D0548

Padomes lēmums
(1989. gada 21. jūnijs),
par noslēgto Eiropas Ekonomikas kopienas un Šveices Konfederācijas Nolīguma Papildu protokolu par tādu esošo kvantitatīvo ierobežojumu vai līdzvērtīgas iedarbības pasākumu, kas ietekmē izvešanu, atcelšanu un jaunu ierobežojumu nepieļaušanu
(89/548/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, jo īpaši tā 113. pantu,
ņemot vērā Komisijas priekšlikumu,
tā kā 1972. gada 22. jūlijā parakstītais Eiropas Ekonomikas kopienas un Šveices Konfederācijas Nolīgums [1] neparedz aizliegt kvantitatīvos ierobežojumus un pasākums ar līdzvērtīgu iedarbību, kuri ietekmē izvešanu;
tā kā Eiropas Ekonomikas kopienas un Šveices Konfederācijas interesēs ir veicināt izejvielu un preču brīvu apgrozību, atceļot visus šādus ierobežojumus un pasākumus un nepieļaujot tādu jaunu ierobežojumu vai pasākumu rašanos, kas ietekmē to savstarpējo tirdzniecību;
tā kā pakāpeniski jāatceļ pašreizējie ierobežojumi un pasākumi ar līdzvērtīgu iedarbību, kas ietekmē dažus ražojumus, un jāparedz aizsardzības pasākumi gadījumā, ja vai nu notiek tāda atkalizvešana uz trešām valstīm, pret ko izvedēja līgumslēdzēja puse saglabā spēkā ierobežojumus vai pasākumus ar līdzvērtīgu iedarbību, vai ja konkrētajam ražojamam ir nopietni trūkumi;
tā kā saskaņā ar Nolīguma 32. panta 1. punktu līgumslēdzējas puses savās saimnieciskajās interesēs var izvērst attiecības, kas izveidotas ar Nolīgumu, attiecinot tās uz jomām, uz kurām Nolīgums neattiecas;
tā kā Komisijai ar Šveices Konfederāciju ir bijušas sarunas, kuru iznākumā ir noslēgts Protokols,
IR PIEŅĒMUSI ŠO LĒMUMU.
1. pants
Ar šo Kopienas vārdā tiek apstiprināts Eiropas Ekonomikas kopienas un Šveices Konfederācijas Nolīguma Papildu protokols par tādu kvantitatīvo ierobežojumu un pasākumu ar līdzvērtīgu iedarbību, kas ietekmē izvešanu, atcelšanu un jaunu ierobežojumu nepieļaušanu.
Protokola teksts ir pievienots šim lēmumam.
2. pants
Padomes priekšsēdētājs izdara Papildu protokola 6. pantā paredzēto paziņošanu.
3. pants
Šis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
Luksemburgā, 1989. gada 21. jūnijā

Labels: 3
15
18